ตลาดหุ้นเอเชียปรับตัวขึ้นเช้านี้ หลังเยนอ่อนค่าหนุนตลาดหุ้นญี่ปุ่นบวก
ตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ โดยเงินเยนที่อ่อนค่าได้ช่วยหนุนตลาดหุ้นญี่ปุ่นบวกขึ้น
25 พ.ค. 2558

สำนักข่าวอินโฟเควสท์ รายงานตลาดหุ้นเอเชียส่วนใหญ่ปรับตัวเพิ่มขึ้นในช่วงเช้าวันนี้ โดยเงินเยนที่อ่อนค่าได้ช่วยหนุนตลาดหุ้นญี่ปุ่นบวกขึ้น
ดัชนี MSCI Asia Pacific เคลื่อนไหวที่ระดับ 153.44 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,331.92 จุด เพิ่มขึ้น 67.51 จุด, ดัชนี TAIEX ตลาดหุ้นไต้หวันเปิดวันนี้ที่ 9,654.28 จุด เพิ่มขึ้น 15.48 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,458.32 จุด เพิ่มขึ้น 8.14 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,787.02 จุด ลดลง 0.48 จุด
ตลาดหุ้นเกาหลีใต้และตลาดหุ้นฮ่องกงปิดทำการวันนี้ เนื่องในวันวิสาขบูชา